cyanic-selkie/wikianc huggingface dataset:
Գոնսալո Բուենո
Ակումբային կարիերա
2013 թվականի հունվարին տեղեկություն է հայտնվել իտալական «Ինտերա», «Սամպդորի», «Կատանի» ակումբների և մոսկովյան « ԲԿՄԱ-ի» հետաքրքրվածության մասին՝ որպես հարձակվող ։ Նույն թվականի ամռանը տեղափոխվել է «Կուբան» ակումբ։ 2015 թվականի սկզբին Գոնսալոն վարձույթի իրավունքով տեղափոխվել է «Նասոնալ» ակումբ։
2015 թվականի ամռանը Բուենոն վարձույթի իրավունքով տեղափոխվել է Պորտուգալիայի «Ունիան Մադեյրա» ակումբ ։ 2015 թվականի սեպտեմբերի 3-ին հայտնի է դարձել, որ « Կուբան »–ը և ֆուտբոլիստը փոխադարձ համաձայնությամբ խզել են պայմանագիրը ։ Սեպտեմբերի 27-ին «Էշտորիլ Փրայա» ակումբի դեմ մրցախաղում Գոնսալոն նորամուտ է ունեցել Պորտուգալիայի ֆուտբոլի առաջնությունում ։
2016 թվականի սկզբին Բուենոն տեղափոխվել է Արգենտինայի «Էստուդիանտես» ակումբ։ Փետրվարի 8-ին «Լանուսա» ակումբի դեմ մրցախաղում նա նորամուտ է ունեցել Արգենտինայի ֆուտբոլի առաջնությունում ։ Նույն թվականի ամռանը Գոնսալոն խաղալով ընդամենը երեք խաղ՝ տեղափոխվել է «Դեֆենսոր Սպորտինգ» ակումբ։ Օգոստոսի 31-ին «Բոստոն Ռիվեր» ակումբի դեմ մրցախաղում նա նորամուտ է ունեցել նոր թիմի կազմում ։ Սեպտեմբերի 18-ին «Ռիվեր Փլեյթ» մայրաքաղաքային ակումբի դեմ խաղում Բուենոն խփել է իր առաջին գոլը «Դեֆենսոր Սպորտինգ» ակումբի կազմում ։ 2017 թվականի ամռանը Գոնսալոն տեղափոխվել է «Նասոնալ» ակումբ։
2018 թվականի ամռանը Բուենոն տեղափոխվել է «Կոլոն» ակումբ։ Օգոստոսի 25-ին «Ատլետիկո Տուկուման» ակումբի դեմ մրցախաղում նա նորամուտ է ունեցել նոր ակումբի կազմում ։
Միջազգային կարիերա
2012-ի դեկտեմբերի վերջին Բուենոն ընդգրկվել էր Ուրուգվայի հավաքականի հայտացուցակում՝ մասնակցելու Հարավային Ամերիկայի երիտասարդական առաջնությանը։ Պերուի հավաքականի դեմ խմբային խաղում Գոնսալոն նորամուտը նշել է երիտասարդական ազգային հավաքականում ։ Խաղի վերջում հաշիվը դարձել է 3։2՝ հօգուտ Ուրուգվայի հավաքականի ։ Մրցախաղին նա խաղացել է նաև Էկվադորի, Կոլումբիայի , Չիլիի , և Պարագվայի թիմերի դեմ մրցախաղերում։ Չիլիացիների դեմ խաղում Բուենոն խփել է իր առաջին գոլը երիտասարդական թիմի կազմում։
Նույն տարվա կեսերին Գոնսալոն օգնել է երիտասարդական թիմին նվաճել Թուրքայում Աշխարհի երիտասարդական առաջության արծաթե մեդալը։ Մրցախաղում նա խաղացել է Խորվատիայի, Նոր Զելանդիայի , Ուզբեկստանի , Նիգերիայի և Իրաքի թիմերի դեմ մրցախաղում։ Մրցախաղում իրաքցիների դեմ մրցախաղում Բուենոն խփել է իր առաջին գոլը։
Ձեռքբերում
«Նասոնալ»
Միջազգային
Ուրուգվայ (մինչև 20)
Արտաքին հղումներ
Կատեգորիա:Ուրուգվայցի ֆուտբոլիստներ Կատեգորիա:Կոլոնի ֆուտբոլիստներ Կատեգորիա:Ալմերիայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Դեֆենսոր Սպորտինգի ֆուտբոլիստներ
(4064) Մարջորի
(4064) Մարջորի (Marjorie), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,465472 ա. մ., առավելագույնը մոտենում է 2,3632 ա. մ. հեռավորության վրա և հեռանում 2,5678 ա. մ. ։ Արեգակի շուրջ մեկ ամբողջական պտույտ է կատարում 1414 երկրային օրվա ընթացքում, իր ուղեծրով շարժվելով միջինում 0,254597 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։
Օսմանյան պատերազմները Եվրոպայում
Օսմանյան պատերազմները Եվրոպայում, 1299 թվականին օղուզների ցեղի առաջնորդ Օսմանի գլխավորության կազմավորված քոչվոր թուրքերի զավթողական ռազմական գործողությունները Եվրոպա աշխարհամասում, որոնք ծագել են դեռևս զարգացած միջնադարում՝ հասնելով մինչև 20-րդ դար։ Օսմանյան թուրքերի դեպի Եվրոպա ներթափանցումը սկսվել է 13-րդ դարում, երբ վերջիններս կարողանում են զարգացնել Անատոլիայում պարտված բյուզանդացիների նկատմամբ ռազմավարական հաջողությունները և տարածվել դեպի արևմուտք։ 1453 թվականին օղուզական հրոսակներն անցնում են Ոսկեղջյուրը և պաշարում Բյուզանդիայի մայրաքաղաք Կոստանդնուպոլիսը։ Բյուզանդիոնի անկումից հետո թուրքերն առճակատվում են բուլղարների և սերբերի հետ, արդյունքում՝ զավթելով վերջիններիս թագավորական տիրույթները։ 14-րդ դարի վերջին արդեն Օսմանյան կայսրության տիրապետության ներքո միավորվում էր գրեթե ողջ Բալկանյան թերակղզին։ 15-16-րդ դարում թուրքերը մեծապես զավթողական պատերազմներ են մղում կենտրոնական Եվրոպայի տարածքների համար՝ առճակատվելով Ավստրիական կայսրության, Հունգարիայի թագավորության, Բոհեմիայի իշխանության և Ռեչ Պոսպոլիտայի հետ ։ Արդյունքում՝ Սուլեյման I-ի գահակալման տարիներին կայսրությունը հասնում է իր հզորության գագաթնակետին` ներառելով Հարավարևելյան Եվրոպայի մեծ մասիը, Կենտրոնական Եվրոպայի որոշ շրջաններ, Արևմտյան Ասիան, Հայկական լեռնաշխարհը, Հյուսիսային Աֆրիկան և Սոմալի թերակղզին։
1423 թվականին նոր պատերազմ է բռնկվում Օսմանյան կայսրության և Վենետիկի հանրապետության միջև, որն ավարտվում է 1718 թվականին։ Ռազմական գործողությունների շրջանակներում թուրքերը ռազմակալում են Կիպրոս, ապա Կրետեն, հաջորդիվ նաև Եգեյան և Միջերկրական ծովի մյուս վենետիկահպատակ հունական կղզիները ։ Տարածաշրջանում Վենետիկի հանրապետության վերջին հենակետը մնում է Կորֆու կղզին, որը մինչև վերջ անձնատուր չի լինում թուրքերին և չի ընդունում քոչվորական ցեղերի գերիշխանությունը։ Նվաճյալ տարածքների վրա թուրքական կենտրոնական կառավարության իշխանությունը թուլանում է 18-րդ դարում, երբ եվրոպական տերությունները փորձում են միահամուռ ուժերով ազատագրել զավթված հողերը ։ Այդ նպատակով ձևավորվում է հակասուլթանական «Սրբազան դաշինքը», որի շրջանակներում հակաթուրքական ճակատ են ստեղծում Սրբազան Հռոմեական կայսրությունը, Հաբսբուրգյան Ավստրիան, Ռեչ Պոսպոլիտայի թագավորությունը, Ցարական Ռուսաստանը և Վենետիկի հանրապետությունը։ Մեծ թուրքական պատերազմից հետո դաշնակիցները կարողանում են ազատագրել բազմաթիվ տարածքներ, իսկ Չեռնոգորիան ստանում է դե ֆակտո անկախություն։ Հաջորդ տարասկզբին օսմանյան տիրապետության դեմ են դուրս գալիս հույներն ու սերբերը, որոնց անկախության պայքարը պսակվում է հաղթությամբ։ Օսմանյան կայսրությունն իր մնացյալ եվրոպական տարածքները կորցնում է Բալկանյան առաջին պատերազմից հետո, իսկ Առաջին աշխարհամարտից հետո՝ 1920 թվականի օգոստոսի 10-ին կնքված Սևրի պայմանագիրը նախատեսում էր թուրքերի վերջնական դուրսմղումը Եվրոպայից։
Արտաքին հղումներ
Կատեգորիա:Օսմանյան կայսրության պատերազմներ Կատեգորիա:Օսմանյան կայսրության պատմություն Կատեգորիա:Եվրոպայի պատմություն Կատեգորիա:Հիվանդախնամների միաբանության ճակատամարտեր
Լինդսեյ Էլինգսոն
Լինդսեյ Մերի Էլինգսոն, ամերիկացի նորաձևության մոդել։ Նա աշխատել է Շանելի, Dolce & Gabbana–ի, Պրոենզա Շուլերի, Վալենտինոյի, Դիորի և այլ համաշխարհային բրենդների համար։ Ինչպես նաև 2011 թվականից սկսած նա Victoria's Secret–ի Հրեշտակներից մեկն է։
Վաղ տարիներ
Էլինգսոնը մեծացել է Մորենո–Վելլիում (Կալիֆոռնիա), որտեղ նա ավարտել է Քենյոն Սփրինգս ավագ դպրոցը և ստացել երեք մրցանակ Միացյալ Նահանգների Ազգային առաջնության ժամանակ՝ իր դպրոցական պարային խմբի հետ մեկտեղ ։ Մինչ կբացահայտվեր որպես մոդել, նա հաճախել է Կալիֆոռնիայի համալսարան ((Սան Դիեգո)՝ սովորելու կենսաբանություն։
Փորձնական նկարահանումներից հետո մոդելային գործակալությունն ուղարկեց նրան Փարիզ, որտեղ նա հանդիպեց դիզայներ Ջոն Գալիանոյին, ով դարձրեց Էլինգսոնին հայտնի ։
Գործունեություն
Առաջին քայլերը շոուներում կատարել է 2005 թվականի գարուն/ամառ հավաքածուների ժամանակ։ Մասնակցել է հանրահայտ Շիաթզի Չեն, Բլումարին, Շանել, Քրիստիան Դիոր, Ջոն Գալիանո, Գուչի, Վալենտինո, Լակոստ, Victoria's Secret, Մարկ Ջեյքոբս, Օսկար դե լա Ռենտա, Զաք Պոզեն, Diane Von Furstenberg, Սոֆի Թեալե,Ջորջիո Արմանի և այլ բրենդների և դիզայներների նորաձևության շոուներին։ Գովազդել է Մոսկինո, DKNY, MAC, Dolce & Gabbana, Չարլզ Դեյվիդ, H&M և Թոմի Հիլֆիգեր ապրանքանիշները ։ Աշխատել է և եղել է Clarins կոսմետիկայի դեմքը ։
Հայտնվել է միջազգային ամսագրեր Vogue, Marie Claire, Elle, D Magazine, GQ և L'Officiel շապիկներին, ինչպես նաև հայտնվել Allure, Flair, V, i-D և այլ ամսագրերի էջերում։
Էլինգսոնի գործակցությունը Victoria's Secret–ի հետ սկսվեց 2009 թվականին, որից ի վեր նա մասնակցել է բրենդի բոլոր յոթ ցուցադրություններին։ Նա և Էմանուելա դե Պաուլան ընտրվեցին որպես մոդելներ գովազդելու «Մարմին Վիկտորիայից» ապրանքանիշները՝ Ալեսսանդրա Ամբրոսիոյի և Մարիսա Միլլերի հետ միասին։ Հայտնվել է 2010 թվականի «SWIM» կատալոգում ։ Նա այժմ ոչ միայն բրենդի 12 սուպերմոդելներից մեկն է, այլ 2011–ից ի վեր նրա Հրեշտակը։ Էլինգսոնը «VS Attractions » օծանելիքի և «Gorgeous» կրծկալի գովազդային դեմքն է ։
Անձնական կյանքը
2013 թվականի նոյեմբերին, երեք տարվա ընկերությունից հետո Էլինգսոնը նշանվեց Ժան Քլեյթոնի հետ, ով բժշկական սարքավորումների վաճառող և նախկին ֆուտբոլիստ է ։ Մեկ տարի հետո, 2014 թվականի Հուլիսի 12–ին Հարավային Կարոլինայում, նրանք ամուսնացան ։ Զույգն այժմ բնակվում է Բրուքլինում (Նյու Յորք)։
Ծանոթագրություններ
Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Նոյեմբերի 19 ծնունդներ Կատեգորիա:1984 ծնունդներ
Վիլյամ II դե Պերսի
Ալան դե Պերսիի և Էմմի դե Գանտի ավագ որդին:
Կենսագրություն
Վիլյամը Ալան դե Պերսի Մեծի՝ ֆեոդալական 2-րդ բարոն Պերսիի որդիներից ավագն էր։ 1130-1135 թվականների միջև ընկած ժամանակահատվածում նա ժառանգել է հոր տիրույթները՝ ստանալով մեծ տարածքներ Յորքշիրում, Լինքոլնշիրում, Էսսեքսում և Հեմփշիրում ։
1138 թվականին Վիլյամը յորկշիրցիների ջոկատ է ուղարկել՝ Հյուսիսային Անգլիա ներխուժած շոտլանդացիների դեմ պայքարում Ստեֆան թագավորին օգնելու։ Ընդ որում՝ շոտլանդացիների ռազմական ղեկավարներից մեկը Ալան դե Պերսին էր, որը Ալան դե Պերսի Մեծի ապօրինի որդին և Վիլյամի արյունակից եղբայրն էր։ Ալանի մասին հայտնում են, որ նա իր ժամանակների լավագույն առաջնորդներից մեկն է եղել, ծառայել է Շոտլանդիայի թագավոր Դավիթ I-ի մոտ։
Ստեֆանի և նրա հաջորդի՝ Հենրի II Պլանտագենետի կառավարման տարիներին Վիլյամին հաջողվել է մեծացնել ընտանեկան տիրույթները։ Նա ձեռք է բերել 10000 ակր հողատարածք Պիտվարտի (Սուսսեքս) հարևանությամբ։ Նա հիմնադրել է Սոլի աբբայությունը, որտեղ հետագայում հուղարկավորվել են Պերսի ընտանիքի շատ անդամներ ։
Վիլյամը մահացել է մոտ 1174/1175 թվականին։ Քանի որ նրա որդիներն ավելի վաղ էին մահացել, Պերսի տիրույթները բաժանվել են դուստրերի՝ Մոդի և Ագնեսի ամուսինների միջև, ընդ որում՝ առյուծի բաժինը ժառանգել է Ժոսելին դե Լուվենը՝ Ագնեսի ամուսինը։ Մոդը երեխաներ չի ունեցել։ Հետագայում Պերսիի բոլոր տիրույթները ժառանգել են Ագնեսի և Ժոսելինի ժառանգները, ովքեր ընդունել են Պերսի տոհմական անունը ։
Ամուսնություն և զավակներ
Զավակներ՝
Երկրորդ կինը Սիբիլլա դե Վալուենը (մահացել է 1212 թվականից հետո)՝ Ռոբերտ դե Ռոսի այրին էր։ Նրա երրորդ ամուսինը եղել է Ռալֆ դե Ալբինի Բրիտոն:
Վիլյամն ուներ նաև ապօրինի դուստ՝
Արտաքին հղումներ
Կատեգորիա:Պերսի Կատեգորիա:1170-ականների մահեր Կատեգորիա:Անձինք այբբենական կարգով
Զեդա Ախալշենի
Զեդա Ախալշենի (ზედა ახალშენი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում ։
Դիրք
Գտնվում է ծովի մակարդակից 200 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1474 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խելվաչաուրի շրջան Կատեգորիա:Աջարիայի բնակավայրեր
Վովնյանսկի գյուղական խորհուրդ (Միրգորոդսկի շրջան)
Վովնյանսկի գյուղական խորհուրդ  (Вовнянська сільська рада), Ուկրաինայի Պոլտավայի մարզի Միրգորոդսկի շրջանում ։
2001 թվականի տվյալներով Վովնյանսկի գյուղական խորհրդում բնակվում էր 456 մարդ։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժողովածու (1458)
Ժողովածու (1458), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1458 թվի տակ։ Ձեռագիրը գրվել է 1705 թվականին Հովհաննես Ղազվինցի գրիչի կողմից, Էջմիածնում։ Ստացողը եղել է Հովհաննես Ղազվինցին։ Գրված է թղթի վրա, որը ունի 19X14 չափս։ Ձեռագիրը կազմված է 348 թերթից։ Գրված է միասյուն, նոտրգիր։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրչի՝ 1բ, 193ա, 228բ, 345բ, 346ա ։
Ծանոթագրություններ
Կատեգորիա:Մատենադարանի ձեռագրեր
Զորյանոե (գյուղ, Ռատնովի շրջան)
Զորյանոե (Зоряне), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1964 թվականին։
2001 թվականի տվյալներով Զորյանոե գյուղում բնակվում էր 237 մարդ։ Բնակավայրը զբաղեցնում է 1579 կմ² տարածք։ Բնակչության խտությունը կազմում էր 150,09 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռատնովի շրջանի բնակավայրեր Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Նեգովկա (գյուղ, Ռուդնյանսկի շրջան)
Նեգովկա (Неговка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Լեոնիդ Կրավչուկ
Լեոնիդ Մակարովիչ Կրավչուկ (Леонід Макарович Кравчук, ), ուկրաինացի քաղաքական և պետական գործիչ, Ուկրաինայի առաջին նախագահ (1991-1994 թթ.), ով ստանձնեց նախագահի պաշտոնը 1991 թ. դեկտեմբերի 5-ին և հրաժարական տվեց 1994 թ. հուլիսի 19-ին։
Ուկրաինայի Գերագույն ռադայի I-IV գումարման պատգամավոր։ 1958-1991 թվականներին ԽՄԿԿ անդամ։ 1990-1991 թվականներին ԽՄԿԿ Կենտրոնական կոմիտեի անդամ։ 1998-2009 թվականներին Ուկրաինայի սոցիալ-դեմոկրատական կուսակցության անդամ։
Կենսագրություն
Ծնվել է Վելիկի Ժիտին (1939 թվականից Ուկրաինայի Ռովնոյի մարզ) գյուղում, գյուղացիների ընտանիքում։ Կրավչուկի հայրը՝ Մակարը 1930-ականներին լեհական հեծելազորում, հետագայում նա և Կրավչուկի մայրն աշխատել են լեհական օսադնիկներում ։ Երկրորդ համաշխարհային պատերազմի ժամանակ՝ 1944 թվականին Մակար Կրավչուկը մարտի ժամանակ զոհվում է, թաղված է Բելառուսի եղբայրական գերեզմանում ։ Լեոնիդը դաստիարակվել է խորթ հոր և մոր կողմից, որը մահացել է կաթվածից հարազատ գյուղում 1980 թվականին և հենց այնտեղ էլ թաղված է ։ Ավարտել է Կիևի համալսարանը (1958)։
1958-1960 թվականներին եղել է Չեռնովցիի ֆինանսական տեխնիկումի դասախոս։ 1960-1967 թվականներին եղել է Քաղլուսավորության տան մեթոդիստ-խորհրդատու, դասախոս, քարտուղարի օգնական, քարոզչության և պրոպագանդայի բաժնի վարիչ Չեռնովցիի, շրջկոմ, ՈւԿԿ։
Ավարտել է ԽՄԿԿ Կենտրոնական կոմիտեի Հասարակական գիտությունների ակադեմիայի ասպիրանտուրան, որտեղ սովորել է 1967-1970 թվականներին։ Տնտեսական գիտությունների թեկնածու է, ունի ատենախոսություններ։
1970-1988 թվականներին Ուկրաինայի կոմունիստական կուսակցությունում եղել է սեկտրի վարիչ, տեսուչ, քարտուղարի օգնական, բաժնի վարիչի օգնական և քարոզչության և պրոպագանդայի բաժնի վարիչ։
1989-1990 թվականներին աշխատել է որպես գաղափարախոսական բաժնի վարիչ և եղել է ՈւԿԿ-ի Կենտրոնական կոմիտեի քարտուղար։ 1980-ականների վերջին թերթերը գրեցին, որ Կրավչուկը բանավեճ է սկսում ուկրաինական անկախության կողմնակիցների հետ։ Բավական պահպանողական ղեկավարության ֆոնի վրա ՈւԿԿ-ն իրեն ավելի քան չափավոր է պահում։
1990 թվականներին եղել է ՈւԿԿ-ի Կենտկոմի երկրորդ քարտուղար։
1990 թվականի մարտին ընտրվել է ՈւԽՍՀ Գերագույն Խորհրդի պատգամավոր։
1990 թվականին դարձել է ԽՄԿԿ Կենտկոմի անդամ։
1990-1991 թվականներին եղել է Ուկրաինայի Գերագույն ռադայի նախագահ։
1991 թվականի օգոստոսին տեղի ունցեած իրադարձություններից հետո դուրս է եկել ԽՄԿԿ-ից։
1991 թվականի օգոստոսի 24-ին Ուկրաինայի Գերագույն ռադան Լեոնիդ Կրավչուկի նախագահությամբ ընդունեց որոշում Ուկրաինան հռչակել անկախ պետություն։
Ուկրաինայի նախագահ
Նա թեկնածությունը դրեց որպես անկուսակցական։ Նրան աջակցում էին ինչպես այդ ժամանակ արգելված կումկուսի (նրանց առաջնորդ Ալեքսանդր Տկաչենկոն հանել էր իր թեկնածությունը ի օգուտ Կրավչուկի) անդամները, այնպես էլ ազգային ժողովրդավարների մի մասը, նրանք Ռադայի նախագահին ներկայացնում էին որպես «Անկախության հայր»։ Իր դերը խաղաց նաև Կրավչուկի արհեստական ստեղծված հիմնական ազգայնականի կերպարով հակատակորդը՝ Վոչիսլավ Չերնովոլը ։
1991 թվականի դեկտեմբերի 1-ին Լեոնիդ Կրավչուկը ընտրվում է Ուկրաինայի Նախագահ, նախագահական ընտրություններում նա հավաքեց 61,6 % քվե։
1992 թվականի հունիսի 19-ին Կրավչուկը օրենք է ընդունում, որը Ուկրաինայի սահմանադրությունից լրիվ բառացառում է ԽՍՀՄ-ի մասին հիշատակումները։
Իտալացի լրագրող Կեզա Ջուլետտոն իր «Հաջողություն Ռուսաստան» գրքում միտք է արտահայտում, որ ԽՍՀՄ-ի փլուզման հիմնական նախաձեռնողը հենց Կրավչուկն է, ինչը Կրավչուկը գրեթե հաստատեց 2016 թվականին՝ ասելով, որ ուկրաինացի ժողովուրդը դարձել է ԽՍՀՄ-ի գերեզմանափորը ։
2011 թվականի դեկտեմբերին Ազատություն ռադիոկայանին տված հարցազրույցում Կրավչուկը ասել է, որ Բելովեժենսկի համաձայնագրի կնքումը հանդիսանում է խաղաղ իրագործված պետական հեղաշրջում ։
1992 թվականին ակտիվ աջակցել է Պատրիարք Ֆիլարետի միտրոպոլիտին, որը երկար տարիներ «խնամք է տարել» ՈւԿԿ-ի Կենտկոմի համար համարելով նրանց գաղափարական լավագույն ղեկավարություն, որպեսզի ստեղծվի Ուկրաինայի Կիևի պատրիարքության ուղղափառ եկեղեցին։
1993 թվականի սեպտեմբերի 3-ին կնքել է Մասսանդրովյան համաձայանգիրը, որը վերաբերվում էր Ուկրաինայում տեղաբաշխված տարածքներին և ատոմային զենքին։ Որից հետո 1994 թվականի հուլիսին համաձայնվեց անց կացնել արտահերթ նախագահական ընտրություններ։ Առաջին փուլում թեկնածուների մեջ հավաքեց առավելագույն ձայները, բայց երկրորդ փուլում պարտվեց Լեոնիդ Կուչմեին։
1994 թվականի հունվարի 14-ին Մոսկվայում հակառակ Գերագույն Ռադայի կողմից 1993 թվականի նոյմեբերի 18-ին հաստատված «ՄԵԿՆԱՐԿ-1» պայմանագրի, ըստ որի նախատեսվում էր Ուկրաինայի տարածքում տեղակայված ռազմավարական միջուկային սպառազինությունը աստիճանաբար կրճատել, Ուկրաինան, Ռուսաստանը և ԱՄՆ-ն ինքնակամ որոշել են ստորագրել եռակողմ պայմանագիր, ըստ որի Ուկրաինայում եղած ամբողջ ատոմային սպառազինությունը պետք է անհապաղ տեղափոխվեր Ռուսաստան (որը ավարտվեց 1996 թվականի հունիսի 1-ին), ընդ որում առանց որևէ կոնկրետ անվտանգության երաշխիքների և փաստաթղթերով արձանագրված ֆինանսական փոխհատուցումների ։
Նախագահությունից հետո
1994 թվականին կայացած արտահերթ նախագահական ընտրությունների առաջին փուլից հետո (որին նա համաձայնվեց 1993 թվականի մասսայական գործադուլների ճնշման տակ) երկրորդ փուլում նա պարտվեց Լեոնիդ Կուչմային` հավաքելով 45,1 % քվե։
1994 թվականի սեպտեմբերին ընտրվել է Գերագույն ռադայի պատգամավոր, «Սոցիալ-շուկայական ընտրություն» կուսակցության անդամ, հետագայում անցավ «Սահմանադրական կենտրոն» պատգամավորական խմբի շարքերը։
1998 թվականին նորից է ընտրվել Ուկրաինայի Գերագույն ռադայի պատգամավոր որպես Ուկրաինայի Սոցիալ-դեմոկրատական կուսակցության ղեկավար։
1998 թվականին եղել է Ուկրաինայի Սոցիալ-դեմոկրատական կուսակցության անդամ։
2002 թվականին ՈւՍԴԿ-ի ցուցակով ընտրվում է պատգամավոր։
2006 թվականի Ուկրաինայի խորհրդարանական ընտրություններին ՈւՍԴԿ-ն չկարողացավ հաղթահարել 3 %-ի արգելքը։
2006 թվականի հուլիսի 27-ին և օգոստոսի 3-ին Լեոնիդ Կրավչուկը մասնակցել է կլոր սեղանի Ունիվերսալ ազգային միասնության պատճառով։
2006 թվականին դարձել է «Ուկրաինա-Չինաստան» համայնքի պատվավոր նախագահ ։
2011 թվականին եղել է «Հեռանկարային Ուկրաինա» ֆոնդի պատվավոր նախագահ։
Հանդիսանում է «Ռովենյան հայրենակցական միություն» հասարակական միավորման պատվավոր նախագահը ։
Գրքեր
Գրել է ավելի քան 500 հոդված։
Փաստեր
Հետաքրքրված է շախմատով, որսորդությունով, ֆուտբոլով ։
2014 թվականի հունվարի 31-ին Ուկրաինայի փոստը Լեոնիդ Կրավչուկի ութսունամյակի առթիվ նրա պատվին նամականիշ է թողարկել ։
Արտաքին հղումներ
Կատեգորիա:Ուկրաինայի նախագահներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Ուկրաինայի քաղաքական գործիչներ Կատեգորիա:Կիևի համալսարանի շրջանավարտներ
Ֆերիդ Մուրադ
Ֆերիդ Մուրադ (Ferid Murad, ), բժիշկ, դեղագետ, 1998 թվականին ֆիզիոլոգիայից և դեղագիտությունից Նոբելյանի համամրցանակակիր։ Կոսովոյի գիտությունների և արվեստի ակադեմիայի պատվավոր անդամ ։
Կենսագրություն
Մուրադի հիմնական աշխատությունները վերաբերում են նիտրոգլիցերինին և հարակից դեղամիջոցներին, մարմինը ազոտական օքսիդից ազատելուն։
2012 թվականի մայիսին Զաիրի քաղաքապետարանի կողմից ճանաչվել է պատվավոր քաղաքացի։ Հանդիսավոր արարողության ժամանակ Մուրադը նշել է, որ իր բոլոր նվաճումները նվիրված են իր ազգին, Ալբանիային ։
Աստերոիդների ցանկ (163901-164000)
Աստերոիդների ցանկ (163801-163900) * Աստերոիդների ցանկ * Աստերոիդների ցանկ (164001-164100)
|}
Դուբրովկա (գյուղ, Նովոդուգինսկի շրջան)
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Սևանի ավազան
Սևանի գոգավորություն, ֆիզիկա-աշխարհագրական շրջան Հայաստանի արևելյան մասում։ Արևելքից եզրավորվում է Արեգունի, Սևանի, Արևելյան Սևանի, հարավից՝ Վարդենիսի, արևմուտքից՝ Գեղամա և Փամբակի լեռնաշղթաներով։ Երկարությունը 120 կմ է, լայնությունը՝ 30-80 կմ, տարածությունը՝ 4891 կմ2 ։
Սևանի գոգավորությունը նեոգեն-չորրորդականի տեկտոնական իջվածք է, որը եռանկյունաձև ձգվում է հյուսիս-արևմուտքից հարավ-աարևելք։ Տարածությունը 4891 կմ² է, երկարությունը՝ 120 կմ է, առավելագույն լայնությունը՝ 70 կմ։ Ամենացածրադիր մասը զբաղեցնում է Սևան լիճը։ Արևմուտքում և հարավում մակերևույթը բլրաթմբային։
Լեռնագրություն
Եզրավորված է Արեգունու, Սևանի, Արևելյան Սևանի, Վարդենիսի, Գեղամա ու Փամբակի լեռնաշղթաներով։ Ձգվում է հյուսիս-արևմուտքից հարավ-արևելք (երկարությունը՝ 120 կմ, լայնությունը՝ 30-70 կմ)։ Այստեղ տիրապետում են լավասարավանդներն ու հրաբխային կոները։ Գեղամա և Վարդենիսի լեռնաշղթաներից արտավիժած լավաները գոյացրել են քարքարոտ բլուրներ։ Գոգավորության արևելքի մասը կտրտված մակերևույթով ծալքաբեկորավոր լեռների շրջան է՝ կազմված նստվածքային և հրաբխանստվածքային ապարներից։ Այստեղ լեռնաշղթաները լճահայաց կողմում ունեն զառիթափ լանջեր, ջրբաժանը լճափից հեռու է 1-2 կմ։
Հովիտները կարճ են, ոչ խորը և ունեն ձագարաձև ջրհավաք ավազաններ։ Գոգավորությունում կան կուտակումային հարթավայրեր (Ձկնագետի, Գավառագետի, Արգիճիի, Մասրիկի և այլ գետերի հովիտներ), առավել խոշորը Մասրիկի դաշտն է։ Օգտակար հանածոներից կան պեռլիտ, օբսիդիան, հրաբխային խարամ, բազալտ, անդեզիտ, հրակայուն ապարներ, քրոմիտներ, սնդիկ, տորֆ։ Սևանի գոգովորությունը ունի լեռնացամաքային կլիմա։ Զգալի է լճի մեղմացնող ազդեցությունը։
Գրաբենային կառուցվածքը ձևավորվել է խզումնային տեկտոնական շարժումների, կամարածալքային բարձրացումների ու գոգածալքային իջեցումների հետևանքով։ Առավել ճկված մասում առաջացել է Սևանա լիճը, որը Արտանիշ-Նորատուս ստորջրյա լայնական արգելապատով բաժանվում է Մեծ և Փոքր Սևանների։ Ճկվածքով ձգվում է երկրաշարժաակտիվ խախտում, որը միանում է Բազում-Սևանի և Զանգեզուրի խորքային բեկվածքներին։ Փոքր Սևանի ճկվածքը երիտասարդ (միջին-վերին անթրոպոգեն) գրաբեն է, որը ուղղաձիգ տեկտոնական շարժումների հետևանքով մի քանի անգամ ավելի արագ է ճկվել, քան Մեծ Սևանի ճկվածքը։
Կլիմա
Հունվարի միջին ջերմաստիճանը լճամերձ գոտում -10°С է, ջրբաժաններում՝ - 12°С, հուլիսինը համապատասխանաբար՝ 16°С, 8°С։ Տարեկան տեղումները լճափին 450 մմ են, բարձրադիր վայրերում 850 մմ։ Ձմռանը գոյանում է կայուն ձնածածկույթ։ Անսառնամանիք օրերի թիվը լճափին 150 է, բարձրադիր վայրերում՝ 80-90 օր։ Ձմռանը տիրապետում են արմ․ և հարավ-արևմուտյան ցուրտ հոսանքները։ Լճափնյա գոտուն բնորոշ են բրիզ քամիներ (հատկապես ամռանը)։ Արևափայլքի տևողությունը այնքան է, որքան Թերմեզում և Ալեքսանդրիայում (տարեկան մոտ 2600 ժամ)։ Սևանի գոգավորությունում կա 28 գետ ու գետակ, որոնցից առավել խոշոր են Գավառագետը, Արգիճին, Վարդենիսը, Մասրիկը, Դրախտիկը, Ձկնագետը։ Մակերևութային հոսքը սակավ է հրաբխային վայրերում։ Կան բազմաթիվ աղբյուրներ (հատկապես Գեղամա լեռների արևելյան լանջերին) Գավառ, Լիճք բնակավայրերի մոտ, Ձկնագետի, Արգիճի հովիտներում, Արտանիշ թերակղզում ու Մասրիկի դաշտում՝ հանքային ջրերի ելքէր։ Սևանի գոգավորության մինչև 2400 մ բարձրություններում, հրաբխային ապարների վրա (Գեդա և Վարդենիսի լեռներ) տարածված են լեռնային սևահողերը, ծալքավոր լեռնաշղթաներում՝ լեռնաշագանակագույն, գետահովիտներում՝ ալյուվիալ հողերը։ Մասրիկի դաշտում, Մարտունու և Գավառի շրջաններում հանդիպում են ճահճային հողեր։ Հյուսիս-արևմտյան մասին բնորոշ են նաև հողազուրկ քարակարկառները։
Բուսական աշխարհ
Գոգավորությունում բուսածածկույթի տարածված տիպը լեռնային տափաստանն է (շյողախոտ, փետրախոտ, սեզ, կծմախոտ են)։ Արեգունու լեռնաշղթայում տարածված են տրագանտային տափաստանները։ Լեռների բարձրադիր մասերում տիրապետում են լեռնային մարգագետինները, 2800 մ-ից բարձր՝ ալպյան գորգերը։ Արեգունի և Սևանի լեռնաշղթաներում տեղ-տեղ հանդիպում են թփուտային նոսր անտառներ՝ գիհու, կաղնու, թխկու մասնակցությամբ։ Սևանի լեռնաշղթայում կան փռվող գիհու պուրակներ։ Անտառածածկ է Արտանիշ թերակղզին։ Ձկնագետի հովտում պահպանվել են խոնավ անտառների մնացորդներ։ Սևանի գոգավորության լճից ազատված տարածությունը անտառապատված է սոճու, փշարմավի, բարդու և ուռենու տնկարկներով։
Կենդանական աշխարհ
Սևանի գոգավորությունում տարածված կենդանիներն են՝ կրծողները, գայլը, աղվեսը, նապաստակը, թռչուններից՝ լեռնային կաքավը, լորը, արտույտը, բադը, սագը, ձկնկուլը են։ Կան սողուններ։ Ափամերձ գոտում ստեղծվել է «Սևան» ազգային պարկը՝ արգելոցներով ու արգելավայրերով։ Սևանի գոգավորությունը հանրապետության խիտ բնակեցված և գյուղատնտեսական նպատակներով ինտենսիվ օգտագործվող շրջաններից է։ Լճափերին գործում են հանգստյան տներ, պիոներական ճամբարներ, տուրիստական բազաներ և հանգստի այլ օբյեկտներ։
Բլեքսթոն (Փիլի վտակ)
Ֆիզիկա-աշխարհագրական բնութագրում
Բլեքսթոնը համարվում է Պիլ ավազանի վեց գետերից մեկը՝ գտնվելով Օգիլվի, Հարթ, Ուինդ, Բոնեթ Պլում և Սնեյք գետերի շարքում ։
Գետի երկարությունը մոտավորապես 200 կմ է ։
Բուսական և կենդանական աշխարհ
Բլեքսթոնը գետը հոսում է տունդրայով, երկրամասի համար բնութագրական են հավերժական սառույցները։ Դրա հետ մեկտեղ ավազանի գետերն ունեն բավարար ստորգետնյա ջրեր, որով կարող է ապահովել ձկների շուրջտարյա գոյությունը։ Գետում և իր վտակներում հայտնաբերվել են մալմաներ (Salvelinus malma), սիբիրյան հարիուս (Thymallus arcticus), շերեփաձուկ (Lota lota), հասարակ չուկուչան (Catostomus catostomus), լորձայի գետաձկնիկ (Cottus cognatus), Lake Chub (Couesius plumbus)։ Տու Մուս Լեյքում կարելի է հանդիպել միայն ջրային խեցգետնանմաների, բայց հակառակ դրան՝ Չապման Լեյքը հարուստ է բազմաթիվ ձկներով ։
Գետի ափի բուսականությունը նոսրից հասնում է մինչև չափավորի, որոնցից հատկապես աճում են լաստենի և ուռենի, երբեմն նաև փշատերև ծառեր։ Վտակներում հանդիպում են կանաչ ջրիմուռներ ։ Գետի ափերին կարելի է տեսնել եղջերուներ, ոչխարներ և արջեր ։
Գետի ափերին հազվադեպ կարելի է հանդիպել մամոնտի ժանիքի մնացորդներ (ավելի հազվադեպ, քան տարածաշրջանի հարավային մասերում)։ Այդ մնացորդները գտնվել են 2005 թվականի օգոստոսին, որոնց տարիքը կազմում է ավելի քան 25-40 հազար տարեկան, տարվել են Ուայթհորս ։
Ծանոթագրություններ
Կատեգորիա:Կանադայի գետեր
Ժողովածու (548)
Ժողովածու (548), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 548 թվի տակ։ Ձեռագիրը գրվել է 1813 թվականին Անտոն բժիշկ գրիչի կողմից։Գրված է թղթի վրա, որը ունի 17․5x10․8 չափս։ Ձեռագիրը կազմված է 139 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի 122բ ։
Ծանոթագրություններ
Կատեգորիա:Մատենադարանի ձեռագրեր
Օլեշկի (քաղաք)
Օլեշկի (Олешки), քաղաք Ուկրաինայի Խերսոնի մարզի Ցյուրուպինսկի շրջանում, շրջանային ենթակայության քաղաք։ Բնակավայրը նախկինում նաև անվանվել է Ալեշկի։
2011 թվականի տվյալներով Օլեշկի քաղաքում բնակվում էր 45 217 մարդ։ Բնակավայրը զբաղեցնում է 60,5 կմ² տարածք։ Բնակչության խտությունը կազմում էր 396,88 մարդ/կմ²։
Մինչև 2016 թվականը կոչվել է Ցյուրուպինսկ (Цюрупинськ)։ 2016 թվականի մայիսի 19-ին Ուկրաինայի Գերագույն ռադայի որոշմամբ քաղաքը վերանվանվել է Օլեշկի ։
Արտաքին հղումներ
Կատեգորիա:Ուկրաինայի քաղաքներ
Աբլհենդի
Աբլհենդի, գյուղ Արևմտյան Հայաստանում, Էրզրումի վիլայեթի Էրզրումի գավառում` հարթավայրում։
Պատմություն
Գյուղի բնակիչների մեծամասնությունը զոհվել է Մեծ եղեռնի տարիներին։ Քիչ մասին հաջողվել է ապաստանել աշխարհի տարբեր երկրներում։
Բնակչություն
1880 թվականին ուներ 18 տուն (150 անձ) հայ և 25 տուն թուրք բնակիչ։
Տնտեսություն
Բնակչությունը զբաղվում էր երկրագործությամբ և արհեստներով։
Պատմամշակութային կառույցներ
Աբլհենդին ուներ Ս. Աստվածածին անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Արտիս
Արտիս, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Անգլիական եղջրափող
Անգլիական եղջրափող (English horn, cor anglais, Englischhorn, corno inglese), փողային երաժշտական գործիք է, որը պատկանում է հոբոյի ընտանիքին։ Այն իր չափսով հոբոյից ավելի մեծ է և հնչողությամբ ավելի ցածր և տաք։
Կառուցվածք և օգտագործում
Համեմատելով հոբոյի հետ անգլիական եղջրափողը ավելի երկար է։ Նրա վեջնամասը ավելի լայն է և ունի օվալաձև տեսք։ Անգլիական եղջրափողը համարվում է հոբոյի ընտանիքի ալտային հնչողություն ունեցող գործիքը։ Նրա անունը (անգլիական) ծագել է ֆրանսերեն լեզվի սխալ թարգմանությունից։ Ֆրանսերենում այն պետք է լիներ anglé (կեռ), բայց կատարվել է լսողական սխալ՝ anglé և anglais (անգլիական) բառերի միջև և քանի որ երկու բառերն էլ ունեն նույն հնչողությունը, գործիքի անունը մնացել է «անգլիական»։
Անգլիական բառը թարգմանվել է բոլոր լեզուներում։ Չնայած նրան, որ գործիքի անունը ունի սխալ արմատներ, այնուամենայնիվ այս գործիքը, և դրա տիպի այլ գործիքներ, լայն օգտագործում են ունեցել Անգլիայում։ Այն ունի նմանություններ որսորդական հոբոյի հետ։
Վերջնական տեսք ունեցող անգլիական եղջրափողերը սկսել են օգտագործել 19-րդ դարից սկսած։ Առաջին կոմպոզիտորները, որոնք սկսել են օգտագործել այս գործիքը նվագախմբում Յոզեֆ Հայդնն ու Քրիստոֆ Գլյուկն են եղել։ Այնուհետև Յոհանն Հումմելը այս գործիքի համար գրել է վիրտուոզ մի կոնցերտ։ Հետագա կոմպոզիտորներից Հեկտոր Բեռլիոզն է, որը այն օգտագործել է իր "Ֆանտաստիկ Սիմֆոնիա"-յում։ Բացի իրենից անգլիական եղջրափող օգտագործել են նաև Ջուզեպպե Վերդին, Ռիխարդ Վագները, Ջոակինո Ռոսսինին, Մորիս Ռավելը, Յան Սիբելիուսը և այլք։ Անգլիական եղջրափողի ամենավառ և ամենահայտնի նվագախմբային պարտիան Անտոնին Դվորժակի 9-րդ սիմֆոնիայի երկրորդ մասում հնչող սոլոն է։
Նվագախմբում անգլիական եղջրափողը հիմնականում նվագում է սոլոներ այն ժամանակ, երբ լռություն է։
Կատեգորիա:Լեզվակավոր փայտյա փողային գործիքներ Կատեգորիա:Փայտյա փողային գործիքներ
Նիկոլա Լեգրոտալիե
Նիկոլա Լեգրոտալիե (իտալ.` Nicola Legrottaglie, ), իտալացի պաշտպան։
«Բարի»
Իր կարիերան Նկոլան սկսել է «Բարիում»։
«Պիստոյեզե»
1996 թվականին Նիկոլան պայամանագիր է կնքել «Պիստոյեզեի» հետ։
«Կիևո»
1998-2003 թվականների ընթացքում Նիկոլան հանդես է եկել «Կիևոյում», որտեղ անցկացրել է 109 խաղ և դարձել 12 գոլի հեղինակ։
«Յուվենտուս»
2003 թվականին Նիկոլան պայմանագիր է կնքել Թուրինի «Յուվենտուսի» հետ։ Թիմի կազմում Նիկոլան դարձել է՝ Իտալիայի սուպերգավաթակիր (2003) և Իտալիայի գավաթակիր (2004)։ 2004 թվականին Նիկոլան արժանացել է «Ոսկե սափոր» մրցանակին։
Բորբոնա
Բորբոնա (Borbona), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։ Բնակչությունը կազմում է 643 մարդ (2008), խտությունը կազմում է 14 մարդ/քառ. կմ։ Զբաղեցնում է 46 քառ. կմ տարածք։ Փոստային ինդեքս - 2010, հեռախոսային կոդ - 0746։
Նիկոլա Լեգրոտալիե
«Միլան»
2011 թվականի հունվարի 31-ին Նիկոլան պայմանագիր է կնքել «Միլանի» հետ, որտեղ անցկացրել է 2010/2011 մրցաշրջանը ։
Բորբոնա
Բորբոնան սահմանակից է Անտրոդոկո, Կագնանո Ամիտերնո, Չիտարալե, Միչիգլիանո, Մոնտերեալե, Պոստա մունիցիպալիտետներին։
Նիկոլա Լեգրոտալիե
«Կատանիա»
2011 թվականի օգոստոսի 24-ին Նիկոլան 2 տարվա պայմանագիր է կնքել «Կատանիայի» հետ ։
Բորբոնա
Կոմունայի հովանավորն է Սուրբ Ռեստիտուտա Սորսկայան։ Տոնը նշվում է մայիսի 27-ին։
Նիկոլա Լեգրոտալիե
Ազգային հավաքական
2002-2009 թվականների ընթացքում Նիկոլան հանդես է եկել Իտալիայի հավաքականում։ Հավաքականի կազմում մասնակցել է 16 հանդիպման և դարձել 1 գոլի հեղինակ։
Բորբոնա
Ժողովրդագրություն
Բնակչության դինամիկան
Նիկոլա Լեգրոտալիե
Արտաքին հղումներ
Կատեգորիա:Կիևոյի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Միլանի ֆուտբոլիստներ Կատեգորիա:Կատանիայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ
Բորբոնա
Հղումներ
Կատեգորիա:Իտալիայի բնակավայրեր
Դուռն Փառիսոսի
Դուռն Փառիսոսի, Կարի Փառիսոսիա, Շիշկայա, Սադանախաչի լեռնանցք, Սատանի խաչի լեռնանցք, լեռնանցք Հայաստանի Գեղարքունիքի մարզի և Ադրբեջանի սահմանագլխին, Սևանի լեռնաշղթայում, Գեղամասար գյուղից 5 կմ հյուսիս-արևելք։ Այստեղով անցնում է Սևանի ավազանը Շամքոր գետի հովտին կապող ճանապարհը։ Վարդենիս քաղաքից մոտ 20 կմ հյուսիս-արևելք։ Ծովի մակարդակից բարձր է 3125 մ ։ Կոչված Է համանուն լեռնագագաթի անունով ։ Հիշատակվում է վրացական աղբյուրներում՝ Կարի Փառիսոսիս ձևով։
(4065) Մեյնել
(4065) Մեյնել (Meinel), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,267353 ա. մ., առավելագույնը մոտենում է 2,0946 ա. մ. հեռավորության վրա և հեռանում 2,4401 ա. մ. ։ Արեգակի շուրջ մեկ ամբողջական պտույտ է կատարում 1247,03 երկրային օրվա ընթացքում, իր ուղեծրով շարժվելով միջինում 0,288686 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Մեյնել աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քանաքեռի հիդրոկայանի լիճ
Քանաքեռի հիդրոկայանի լիճ, ջրամբար Երևանում, Քանաքեռ-Զեյթուն համայնքի հյուսիսարևմտյան մասում, Հրազդան գետի ձախափնյակում ։
Ծանոթագրություններ
Կատեգորիա:Երևանի ջրամբարներ
Ռոկկաֆրանկա
Ռոկկաֆրանկա (Roccafranca), կոմունա Իտալիայի Լոմբարդիա մարզի Բրեշիա գավառում ։ Բնակչության թիվը կազմում է 3746 մարդ, խտությունը՝ 197 մարդ/կմ²։ Զբաղեցնում է՝ 19 կմ2 տարածք։ Փոստային ինդեքսը՝ 25030։ Հեռախոսի կոդը՝ 030։
Ծանոթագրություններ
Կատեգորիա:Բրեշիա նահանգի քաղաքներ
Զեդա Թխիլնարի
Զեդա Թխիլնարի (ზედა თხილნარი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 761 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խելվաչաուրի շրջան Կատեգորիա:Աջարիայի բնակավայրեր
Իշտվան I (Հունգարիայի թագավոր)
Իշտվան I, հայտնի է նաև որպես Սուրբ Իշտվան I արքա (Szent István király, ), հունգարների վերջին մեծ իշխանը (997-1001), ում պետականամետ գործունեության արդյունքում 1001 թվականին ստեղծվում է Հունգարիայի թագավորությունը և վերջինս դառնում է միապետության առաջին արքան ։ Իշտվանը Հունգարիայի արքայի պաշտոնում կառավարում է մինչև մահը՝ 1038 թվականը։ Իշտվանի ծննդյան հստակ ամսաթիվ աղբյուրները մեզ չեն հաղորդում, թեպետ ուսումնասիրությունները հավաստում են, որ «հունգարների առաջին արքան» ծնվել է 975 թվականին Էստերգոմում։ Ծնվելուն պես նա ստանում է «Վայկ» անունը, որը թարգմանաբար նշանակում է «զինվոր»։ Իշտվանը եղել է Հունգարիայի մեծ իշխան Գեզայի որդին։ Հունգարիայում քրիստոնեության ընդունումից հետո Իշտվանը դառնում է ընտանիքի առաջին անդամը, ով մկրտվում է որպես քրիստոնյա։ Ամուսնացել է սաքսոնական ծագմամբ Գիզելա Բավարացու հետ։
Հունգարական իշխանաց գահը հորից ժառանգելոււ համար 997 թվականին Իշտվանը ստիպված է լինում առճակատվել իր բարեկամներից մեկի՝ ռազմական հասարակության շրջանում մեծ ժողովրդականություն վայելող Կոպպանի հետ։ Երկարատև մարտերից հետո Իշտվանը՝ բազմաթիվ արտասահմանյան ասպետների և տեղացի ազնվականների օժանդակությամբ կարողանում է հաղթել մրցակցին՝ դառնալով հունգարական գահի միակ հավակնորդը։ Ըստ տարբեր աղբյուրների՝ Իշտվանը թագադրվել է 1000 թվականի դեկտեմբերի 25-ին կամ 1001 թվականի հունվարի 1-ին՝ Հռոմի պապ Սիլվեստր II-ի ուղարկած թագով ։ Թագավորական իշխանությունն էլ ավելի կենտրոնացնելու և ուժեղացնելու նպատակով Իշտվանը արշավանք է ձեռնարկում կիսանկախ կարգավիճակ ունեցող սև հունգարներին հպատակեցնելու և հորեղբոր՝՝ Հյուլա Երիտասարդի ապստամբական ուժերը ջլատելու համար։ Այս ամենից հետո Հունգարիայի թագավորությունը տարածվում է մինչև Միջինդանուբյան դաշտավայր։ Իշտվանը 1030 թվականին դիմագրավում է Սրբազան Հռոմեական կայսրության ասպատակություններին և պահպանում իր պետական անկախությունն ու տարածքային ամբողջականությունը։
Իշտվանն իր կառավարման ժամանակ մեծ տեղ է հատկացրել քրիստոնեական արժեքներին։ Նրա օրոք Հունգարիայում կառուցվել է առնվազն մեկ արքեպիսկոպոսարան, վեց եպիսկոպոսարան և շուրջ երեք բենեդիկտյան վանքեր։ Նա խրախուսում է քրիստոնեական ուսմունքի տարածումը և խիստ պատիժներ է նախատեսում այն անտեսողների համար։ Հունգարիան, որն աչքի էր ընկնում որպես համեմատականորեն խաղաղ երկիր, կարճ ժամանակահատվածում դառնում է կարևոր հատուղի Արևմտյան Եվրոպա գնացող առևտրականների կամ Երուսաղեմ և Կոստանդնուպոլիս գնացող ուխտավորների համար։
Տամբի Մասաև
Արսենուկո (Տամբի) Մուհամեդովիչ Մասաև , ռուս կոմիկ և հումորիստ։ Լայն ճանաչում է ստացել «Comedy Բաթլ» հեռուստանախագծի շրջանակներում «Լենա Կուկա» դուետի կազմում սկետչերով հանդես գալու, ինչպես նաև «Что было дальше?» ինտերնետ շոուի արդյունքում (որպես մշտական ռեզիդենտ) ։
Կենսագրություն
2013 թվականին «Լենա Կուկա» դուետը տեղափոխվել է Մոսկվա՝ ՈւՀԱ-ի «Քոմեդի Բաթլ առանց սահմանների» նախագծի քասթինգին մասնակցելու նպատակով։ Հաղթահարելով փուլերը՝ դուետը հասել է կիսաեզրափակչին։ 2014 թվականին մասնակցել է «Քոմեդի Բաթլ» նախագծին և հասել եզրափակիչ փուլին։ 2015 թվականին ևս մեկ անգամ դուետը մասնակցել է «Քոմեդի Բաթլ» նախագծին և կրկին հաղթել։ 2016 թվականին նախագծում զբաղեցրել է առաջին հորիզոնականը։ 2018 թվականին դարձել է նախագծի կրկնակի հաղթող ։
2015 թվականին Տամբին խաղացել է «Երկնքով՝ ոտաբոբիկ» ֆիլմում ։
2019 թվականին ընդգրկվել է ՈւՀԱ-ի «Մեկ անգամ Ռուսաստանում» դերասանական կազմի մեջ։ Նույն թվականին դարձել է «Что было дальше?» հումորային ինտերնետ շուի ռեզիդենտ, որը թողարկվում է YouTube-յան LABELCOM ալիքում։
2020 թվականին «Լենա Կուկա» դուետը վերածվել է «Lena Kuka crew» սկետչ շոուի, որում Տամբիից և Ռուստամից բացի ընդգրկված են նաև այլ հումորիստներ։ Նախագծի YouTube-յան ալիքն ունի ավելի քան 800 000 բաժանորդ (2021 թվականի հոկտեմբերի դրությամբ)։ Սկետչ շոուն նաև հեռարձակվում է «Premier» սթրիմինգային ծառայությունում (2021 թվականի հոկտեմբերի դրությամբ) ։
Արտաքին հղումներ
Կատեգորիա:Ռուս հումորիստներ
Երեխաների հարցերով օմբուդսմեն (Շվեդիա)
Օմբուդսմենը կանոնավոր երկխոսություններ է վարում երեխաների հետ, հատկապես խոցելի իրավիճակներում գտնվողների հետ, որպեսզի իրազեկված լինի նրանց պայմանների և նրանց կարծիքների մասին։ Գործակալությունը տարեկան մեկ անգամ հաշվետվություն է ներկայացնում կառավարություն. զեկույցը բաղկացած է ամսագրից, սովորաբար հատուկ թեմայով՝ օմբուդսմենի կայքում ներկայացված լրացուցիչ տեղեկություններով ։
Պատմություն
1990 թվականին Ռիքսդագը վավերացրեց Երեխայի իրավունքների կոնվենցիան, որով Շվեդիան ստանձնեց միջազգային օրենսդրությամբ Կոնվենցիան իրականացնելու պարտավորություն, և միևնույն ժամանակ Կառավարությունը նշանակեց հետաքննող հանձնաժողով՝ ուսումնասիրելու երեխաների համար օմբուդսմեն նշանակելու հարցը։ 1993 թվականին Ռիքսդագը հաստատեց Մարդու իրավունքների պաշտպան նշանակումը, և երեխաների հարցերով պաշտպանի մասին ակտը (1993:335) ուժի մեջ մտավ հուլիսի 1-ից ։
Երեխաների հարցերով օմբուդսմենների ցանկ
Տարիների ընթացքում որպես օմբուդսմեն ծառայել են հետևյալ անձինք ՝
Դուբրովկա (գյուղ, Ուգրանսկի շրջան)
Դուբրովկա (Дубровка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Գարկուշինսկի գյուղական խորհուրդ (Միրգորոդսկի շրջան)
Գարկուշինսկի գյուղական խորհուրդ  (Гаркушинська сільська рада), Ուկրաինայի Պոլտավայի մարզի Միրգորոդսկի շրջանում ։
2001 թվականի տվյալներով Գարկուշինսկի գյուղական խորհրդում բնակվում էր 1563 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Պարտիզանսկոե (ավան, Պուտիվիլի շրջան)
Պարտիզանսկոե (Партизанське), ավան Ուկրաինայի Սումիի մարզի Պուտիվիլի շրջանում։
2001 թվականի տվյալներով Պարտիզանսկոե ավանում բնակվում էր 10 մարդ։
Նեդնիկի
Նեդնիկի (Недники), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Լուի Բոյեր
Լուի Բոյեր (Louis Boyer, ), ֆրանսիացի աստղագետ։ Աշխատել է Ալժիրի աստղադիտարանում, որը գտնվում է Ալժիրի արվարձանում։
Հայտնաբերել է 40 աստերոիդ։
Նրա պատվին է անվանվել (1215) Բոյեր աստերոիդը։
Արտաքին հղումներ
Կատեգորիա:Ֆրանսիացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ
Ժողովածու (2226)
Ժողովածու (2226), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2226 թվի տակ։ Ձեռագիրը գրվել է 1450 թվականին Մակար Էլլիկեցի գրիչի կողմից։ Պատվիրատու՝ Սարգիս Մեծոփեցի։ Ստացողը եղել է Արիստակեսը։ Գրված է թղթի վրա, որը ունի 21,5×15,5 չափս։ Ձեռագիրը կազմված է 251 թերթից։ Գրված է երկսյուն բոլորգիրով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ 159բ, 250բ և այլուր, ստացողի՝ 44բ, 248ա և այլուր ։
Ծանոթագրություններ
Կատեգորիա:Մատենադարանի ձեռագրեր
Լա Գոդ
Լա Գոդ (La Gaude), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Կան սյուր Մեր 2 կանտոնում ։ Մինչև 2015 թվականի մարտը կոմունան վարչականորեն ընդգրկված էր Վանս լուծարված կանտոնի կազմում (Գրաս շրջան)։
Կոմունայի տարածքը կազմում է 13.1 կմ², 2006 թվականին բնակչությունը կազմել է 6608 մարդ աճի միտումով, 2012 թվականին՝ 6695 մարդ, բնակչության խտությունը՝ 511.1 մարդ/կմ²։
Բնակչություն
Կոմունայի բնակչությունը 2011 թվականին կազմել է 6836 մարդ, 2012 թվականին՝ 6695 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 4483 բնակիչներից 3169-ը եղել են տնտեսապես ակտիվ, 1314-ը՝ ոչ ակտիվ (ակտիվության գործակիցը կազմել է 70.7 %, 1999 թվականին եղել է 70.1 %: Աշխատունակ տարիքի 3169 ակտիվ բնակիչներից աշխատում էին 2941-ը (1519 տղամարդ և 1422 կին), 228 հաշվառված էին որպես գործազուրկ (99 տղամարդ և 129 կին)։ Աշխատունակ տարիքի 1314 ոչ ակտիվ բնակիչներից 474-ը եղել են աշակերտներ կամ ուսանողներ, 469-ը՝ թոշակառուներ, իսկ 371-ը՝ ոչ ակտիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
(4066) Հաապավեսի
(4066) Հաապավեսի (Haapavesi), աստերոիդ աստերոիդների հիմնական գոտում։ Հայտնաբերվել է 1940 թվականի սեպտեմբերի 7-ին Հեյկի Ալիկոսկիի կողմից Տուրկուում ։
Միջին հեռավորությունը Արեգակից կազմում է 2,241765 ա. մ., առավելագույնը մոտենում է 1,7404 ա. մ. հեռավորության վրա և հեռանում 2,7431 ա. մ. ։ Արեգակի շուրջ մեկ ամբողջական պտույտ է կատարում 1225,98 երկրային օրվա ընթացքում, իր ուղեծրով շարժվելով միջինում 0,293643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,28° անկյուն։
Արտաքին հղումներ
Կատեգորիա:1940 թվականին հայտնաբերված աստղագիտական մարմիններ Կատեգորիա:Հեյկի Ալիկոսկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վալտեր Սամուել
Վալտեր Սամուել (Wálter Adrián Samuel, Մարտի 23 1978, Լաբորդե, Արգենտինա), Արգենտինացի ֆուտբոլիստ, պաշտպան։
Կատեգորիա:Արգենտինացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Բազելի ֆուտբոլիստներ Կատեգորիա:1978 ծնունդներ Կատեգորիա:Մարտի 18 ծնունդներ Կատեգորիա:Ֆուտբոլի պաշտպաններ Կատեգորիա:Արգենտինայի հավաքականի ֆուտբոլիստներ Կատեգորիա:Նյուելս Օլդ Բոյզի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Բոկա Խունիորսի ֆուտբոլիստներ Կատեգորիա:Պարմայի ֆուտբոլիստներ
Բաբան (Հեքյարիի գավառ)
Բաբան, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ոստայնաբորբ
Ոստայնաբորբ, արախնոիդիտ (απαξβρ - սարդ, սարդոստայն և - ձև, տեսք), շճային մենինգիտի հատուկ տարատեսակ, որի դեպքում բորբոքային պրոցեսն առավելապես ախտահարում է գլխուղեղի կամ ողնուղեղի ոստայնաթաղանթը, մասամբ նաև անոթաթաղանթը։ Տերմինն առաջին անգամ օգտագործել է Անդրեի Տարասենկովը (1845), գլխուղեղի Ոստայնաբորբ մանրամասն նկարագրել է գերմանական բժիշկ Բենինգհաուզը (1897), ողնուղեղայինը՝ գերմանական բժիշկ Շլյոզինգերը (1898)։ Առաջացման պատճառներն են՝ գրիպը, գլխուղեղի վնասվածքները, ռևմատիզմը, քրոնիկական նշիկաբորբը, քթի հարակից ծոցերի (ռինոսինուսիտ), միջին ականջի բորբոքումները, առանձնահատուկ վարակիչ հիվանդությունները (տուբերկուլոզ, սիֆիլիս) և թունավարակական այլ գործոններ։ Ըստ ընթացքի Ռինոսինիստը կարող է լինել սուր, ենթասուր և քրոնիկական։ Առավել հաճախ հանդիպում են քրոնիկական ձևերը։ Ըստ հյուսվածաբանական բնութագրի և ետբորբոքային շրջանում ենթաոստայնային տարածությունում առաջացող Փոփոխությունների տարբերում են՝ կպումային, բշտիկային, կպումաբշտիկային, սահմանափակ և տարածուն, միակամ բազմաօջախային եր։ Ըստ տեղադրության լինում են գլխուղեղի կորնթարդ մակերեսի, հիմնային մասի և ետին գանգավոսկրի Ոստայնաբորբեր։ Սուր և ենթասուր Ոստայնաբորբերն ընթանում են ջերմության բարձրացմամբ (37,5-38 °С), գլխացավերով, մենինգյալ ախտանշաններով, պարանոցի մկանների կարկամումով ևն։ Գլխուդեղի կորընթարդ մակերեսի П-երի դեպքում կարող են առաջանալ ջեկսոնյան էպիլեպսիկ նոպաներ։ Հիմնային մասի П-երի դեպքում ախտահարվում են հոտառական, տեսողական, եռորյակ, ետին գանգափոսի П-ի ժամանակ՝ աչքը զատող, դիմային, անդաստակախխոլնջային և ենթալեզվային նյարդերը, առաջանում է բրգային անբավարարություն (ջլային ռեֆլեքսների բարձրացում ևն), մենինգյալ ախտանշաններ, գլխի հարկադիր դիրք։ Ակնահատակը դիտելիս նկատվում է տեսողական նյարդի նևրիտ, ապաճում կամ կանգային պտկիկ։ Ուղեղողնուղեղային հեղուկի ճնշումը բարձրանում է։ Ողնուդեղային Ոստայնաբորբւ սկսվում է սուր կամ ենթասուր, պրոցեսը հաճախ տեղակայվում է ստորին կրծքային և գոտկային շրջաններում։ Բնորոշվում է զգացողության, շարժողության և կոնքի օրգանների ֆունկցիայի խանգարումներով։ Բուժումը կոմպլեքսային է․ հակաբորբոքային, ջրազրկող, խթանող և ներծծող դեղամիջոցներ՝ զուգակցված ֆիզիոթերապևտիկ պրոցեդուրների հետ, ողնուղեղային պունկցիա՝ ենթաոստայնային տարածության մեջ 15-20 սմ օդի ներարկում։ Վարակի օջախի (ականջաբորբ, սինուսիտ) վերացում։
Ծանոթագրություններ
Կատեգորիա:Բորբոքումներ
Աբլունսոր
Աբլունսոր, գյուղ Արևմտյան Հայաստանում, Էրզրումի վիլայեթի Սպերի գավառակում, Սպեր քաղաքից հարավ-արևելք, Թորթում գետի ձախակողմյան վտակի վերին հոսանքում՝ հարթավայրում։
Գյուղի սկզբնական անվանումը եղել է Աբլունձոր ։
Ծանոթագրություններ
Կատեգորիա:Արևմտյան Հայաստանի գյուղեր
Մարրի Բրիջ
Մարրի Բրիջ (Murray Bridge), քաղաք Ավստրալիայի Հարավային Ավստրալիա նահանգում։ Քաղաքը հիմնադրվել է 1924 թվականին։ Հեռախոսային կոդը՝ +61 8, բնակչությունը՝ 18 194 մարդ, ըստ 2006 թվականի մարդահամարի տվյալներով։
Արտաքին հղումներ
Կատեգորիա:Ավստրալիայի քաղաքներ Կատեգորիա:1924 թվականին հիմնադրված բնակավայրեր
Բայմակի (գյուղ, Բելոգորսկի շրջան)
Բայմակի (Баймаки), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Բայմակի գյուղում բնակվում էր 108 մարդ։ Բնակավայրը զբաղեցնում է 0,058 կմ² տարածք։ Բնակչության խտությունը կազմում էր 1862,07 մարդ/կմ²։